ddrg/super_eurlex huggingface dataset:
Komission asetus (EY) N:o 3134/93, annettu 12 päivänä marraskuuta 1993, interventioelinten suorittaman viljojen haltuunoton menettelyistä ja edellytyksistä annetun asetuksen (ETY) N:o 689/92 muuttamisesta



Virallinen lehti nro L 280 , 13/11/1993 s. 0015 - 0015

Suomenk. erityispainos Alue 3 Nide 53 s. 0177

Ruotsink. erityispainos Alue 3 Nide 53 s. 0177



KOMISSION ASETUS (EY) N:o 3134/93, annettu 12 päivänä marraskuuta 1993, interventioelinten suorittaman viljojen haltuunoton menettelyistä ja edellytyksistä annetun asetuksen (ETY) N:o 689/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on muutettuna komission asetuksella (ETY) N:o 2193/93(2), ja erityisesti sen 5 artiklan, sekä katsoo, että komission asetuksessa (ETY) N:o 689/92(3), sellaisena kuin se on viimeksi muutettuna asetuksella (ETY) N:o 1715/93(4), vahvistetaan edellytykset viljojen hyväksymiselle interventioon; interventioon tarjotuilla viljoilla olisi oltava interventioon oikeutetuilta laaduilta vaadittavat fyysiset ja tekniset ominaisuudet; olisi täsmennettävä, että leivontakelpoiseksi esitetyn tavallisen vehnän on oltava kyseiseen käyttöön sopivaa; tämän vuoksi olisi säädettävä, että epäselvissä tapauksissa interventioelimen on tarkistettava asian todenperäisyys, tällainen vaara on olemassa erityisesti sen jälkeen, kun interventio on avattu pohjoisissa jäsenvaltioissa 1 päivästä marraskuuta, ja tässä asetuksessa säädetyt toimenpiteet ovat viljojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 689/92 2 artiklan 2 kohtaan alakohta seuraavasti: "Markkinointivuonna 1993/1994 interventioon tarjotun tavallisen vehnän osalta interventioelimen on leivontakelpoisuutta koskevissa epäselvyyksissä suoritettava idätyskoe. Jos itävyys on vähemmän kuin 85 prosenttia, kyseinen tavallinen vehnä hylätään. Jos interventioelintä tyydyttävällä tavalla kuitenkin todistetaan, että kyseinen tarjottu tavallinen vehnä on leivontakelpoista, kyseinen tavallinen vehnä hyväksytään sellaiseksi. Tarjouksen tekijän on maksettava edellä tarkoitetun todisteen esittämisessä tarvittavien kokeiden suorittamiseen liittyvät kustannukset." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä marraskuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä marraskuuta 1993. Komission puolesta René STEICHEN Komission jäsen (1) EYVL N:o L 181, 1.7.1992, s. 21 (2) EYVL N:o L 196, 5.8.1993, s. 22 (3) EYVL N:o L 74, 20.3.1992, s. 18 (4) EYVL N:o L 159, 1.7.1993, s. 100
Komission asetus (EY) N:o 3402/93, annettu 13 päivänä joulukuuta 1993, neuvoston asetuksen (ETY) N:o 805/68 soveltamista koskevista yksityiskohtaisista säännöistä naudanliha-alan yleisten ja erityisten interventiotoimenpiteiden osalta annetun komission asetuksen (ETY) N:o 2456/93 muuttamisesta



Virallinen lehti nro L 310 , 14/12/1993 s. 0003 - 0003

Suomenk. erityispainos Alue 3 Nide 54 s. 0003

Ruotsink. erityispainos Alue 3 Nide 54 s. 0003



KOMISSION ASETUS (EY) N:o 3402/93, annettu 13 päivänä joulukuuta 1993, neuvoston asetuksen (ETY) N:o 805/68 soveltamista koskevista yksityiskohtaisista säännöistä naudanliha-alan yleisten ja erityisten interventiotoimenpiteiden osalta annetun komission asetuksen (ETY) N:o 2456/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) 805/68(1), sellaisena kuin se on viimeksi muutettuna asetuksella (ETY) N:o 125/93(2), ja erityisesti sen 6 artiklan 7 kohdan, sekä katsoo, että neuvoston asetuksen (ETY) N:o 805/68 soveltamista koskevista yksityiskohtaisista säännöistä naudanliha-alan yleisten ja erityisten interventiotoimenpiteiden osalta 1 päivänä syyskuuta 1993 annetun komission asetuksen (ETY) N:o 2456/93(3) liitteessä III vahvistetaan luettelo tuotteista, joita voidaan ostaa interventioon; ottaen huomioon naudanlihamarkkinoiden suotuisa tilanne Isossa-Britanniassa olisi suotavaa muuttaa tätä luetteloa poistamalla siitä U lihakkuusluokkaan kuuluvat C laatuluokan tuotteet interventio-ostojen vähentämiseksi, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2456/93 liitteen III osa "United Kingdom, A. Great Britain" tämän asetuksen liitteellä. 2 artikla Tämä asetus tulee voimaan 1 päivänä tammikuuta 1994. Sitä sovelletaan tammikuun 1994 ensimmäisestä tarjouskilpailusta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä joulukuuta 1993. Komission puolesta René STEICHEN Komission jäsen (1) EYVL N:o L 148, 28.6.1968, s. 24 (2) EYVL N:o L 18, 27.1.1993, s. 1 (3) EYVL N:o L 225, 4.9.1993, s. 4 ANEXO - BILAG - ANHANG - ÐAPAPTHMA - ANNEX - ANNEXE - ALLEGATO - BIJLAGE - ANEXO UNITED KINGDOM A. Great Britain Carcases, half-carcases: - Category C class R3 - Category C class R4
NroL60/30IFI Euroopanyhteisöjenvirallinenlehti 9.3.96
OIKAISUJA
Oikaistaanneuvostonasetus(EY)N:o1808/95,annettu24päivänäheinäkuuta 1995,
GATTiinsidottujenyhteisöntariffikiintiöiden avaamisestajahoidostatiettyjenmaatalous-,
teollisuus-jakalataloustuotteiden osaltasekämainittujenkiintiöidenmuuttamista tai
mukauttamista koskevistayksityiskohtaisista säännöistä
(EuroopanyhteisöjenvirallinenlehtiN:oL176,27.heinäkuuta1995)
Sivulla4korvataan6artiklan2kohtaseuraavasti :
"2.Jostuojaesittääjäsenvaltiossavapaaseenliikkeeseenluovutustakoskevanilmoituksen,joka
sisältääpyynnöntariffikiintiönsoveltamisesta tässäasetuksessatarkoitettuuntuotteeseen,jajos
tulliviranomaiset hyväksyvätkyseisenilmoituksen,asianomaisenjäsenvaltiononluettavatarpeita
vastaavamääräkiintiönmääräänilmoittamalla asiastakomissiolle ."
Oikaistaanneuvostonasetus(EY)N:o3093/95,annettu22päivänäjoulukuuta1995,Itäval­
lan,SuomenjaRuotsinEuroopanunioniinliittymisenjohdostakäytyjenGATT-sopi­
muksenXXIVartiklan6kohdanmukaistenneuvottelujen seurauksenayhteisönsovelletta­
viksitulevientullienvahvistamisesta
(EuroopanyhteisöjenvirallinenlehtiN:oL334,30.joulukuuta1995)
Sivulla5,liitteessäI,CN-koodissa29269090,kolmannessasarakkeessa
oikaistaan :"0"
seuraavasti :"6".
Sivulla9,liitteessäI,ensimmäisessä sarakkeessa,toisessaCN-koodissa
oikaistaan:"39119020"
seuraavasti :"39119090".
Oikaistaan neuvoston asetus (EY) N:o 2100/94, annettu 27 päivänä heinäkuuta 1994, yhteisön kasvinjalostajanoikeuksista (EYVL L 227, 1.9.1994) (Suomenkielinen erityispainos, alue 3, nide 60, s. 196)



Virallinen lehti nro L 111 , 20/04/2001 s. 0031 - 0031



Oikaistaan neuvoston asetus (EY) N:o 2100/94, annettu 27 päivänä heinäkuuta 1994, yhteisön kasvinjalostajanoikeuksista (Euroopan yhteisöjen virallinen lehti L 227, 1. syyskuuta 1994) (Suomenkielinen erityispainos, alue 3, nide 60, s. 196) 16 artiklan a alakohta: korvataan: a) merkitsevät kyseisen lajikkeen myöhemmin tapahtuvaa lisäystä, paitsi jos tämä lisäys oli tiedossa jo aineistoa luovutettaessa, ja seuraavasti: a) merkitsevät kyseisen lajikkeen myöhemmin tapahtuvaa lisäystä, paitsi jos tämä lisäys oli tiedossa jo aineistoa luovutettaessa, tai.
KOMISSION ASETUS (EY) N:o 35/94, annettu 7 päivänä tammikuuta 1994, tietyistä kolmansista maista peräisin olevien tiettyjen tonnikala- ja boniittilajien säilykkeiden tuontiasiakirjojen myöntämisestä



Virallinen lehti nro L 006 , 08/01/1994 s. 0022 - 0022

Suomenk. erityispainos Alue 4 Nide 6 s. 0003

Ruotsink. erityispainos Alue 4 Nide 6 s. 0003



KOMISSION ASETUS (EY) N:o 35/94, annettu 7 päivänä tammikuuta 1994, tietyistä kolmansista maista peräisin olevien tiettyjen tonnikala- ja boniittilajien säilykkeiden tuontiasiakirjojen myöntämisestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92(), sellaisena kuin se on viimeksi muutettuna asetuksella (ETY) N:o 1891/93(), ottaa huomioon eräiden tonnikala-, boniitti-, ja sardiinilajien säilykkeiden yhteisön tuontijärjestelmän soveltamisen yksityiskohtaisista erityissäännöistä ja kyseisten tuotteiden sallituista tuotemääristä vuodelle 1993 23 päivänä joulukuuta 1992 annetun komission asetuksen (ETY) N:o 3900/92(), sellaisena kuin se on viimeksi muutettuna asetuksella (EY) N:o 3602/93(), ja erityisesti sen 4 artiklan 2 kohdan, sekä katsoo, että edellä mainitun asetuksen 3 artiklan 1 kohdassa myönnetään uusille tuojille 17 099 tonnin osuus 113 990 tonnin kokonaismäärästä; mainitun asetuksen 4 artiklan 2 kohdassa säädetään, että jos määrät, joille tuontiasiakirjoja haetaan, ylittävät käytettävissä olevat määrät, komissio vahvistaa haetuille määrille samansuuruisen vähennysprosentin, uusien tuojien 3 ja 4 päivänä tammikuuta 1994 anomat määrät ylittävät käytettävissä olevat määrät; sen vuoksi olisi määritettävä, missä määrin tuontiasiakirjoja voidaan myöntää, ja määrät, joille tuontiasiakirjoja on myönnetty, ovat saavuttaneet 17 099 tonnin rajan; sen vuoksi olisi pidättäydyttävä myöntämästä kyseisiä asiakirjoja uusille tuojille, ON ANTANUT TÄMÄN ASETUKSEN: 1 artikla Asetuksen (ETY) N:o 3900/92 3 artiklan 1 kohdan b alakohdan mukaisesti 3 ja 4 päivänä tammikuuta 1994 anotut ja komissiolle 5 päivänä tammikuuta 1994 toimitetut tuontiasiakirjat Thunnus-suvun tonnikaloille, boniiteille (Euthynnus pelamis) ja muille CN-koodeihin ex 1604 14 11, ex 1604 14 19, ex 1604 19 30 ja ex 1604 20 70 kuuluville Euthynnus-suvun lajeille, jotka ovat peräisin mainitun asetuksen 1 artiklan 1 kohdassa tarkoitetuista kolmansista maista, myönnetään 2,98 prosenttia haetusta määrästä. Pidättäydytään myöntämästä ensimmäisessä kohdassa tarkoitettuja tuotteita koskevia tuontiasiakirjoja 5 päivästä tammikuuta 1994 lähtien asetuksen (ETY) N:o 3900/92 3 artiklan 1 kohdan b alakohdan mukaisesti jätettyjen hakemusten osalta. 2 artikla Tämä asetus tulee voimaan 10 päivänä tammikuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä tammikuuta 1994. Komission puolesta Karel VAN MIERT Komission jäsen () EYVL N:o L 388, 31.12.1992, s. 1 () EYVL N:o L 172, 15.7.1993, s. 1 () EYVL N:o L 392, 31.12.1992, s. 26 () EYVL N:o L 330, 30.12.1993, s. 25
Neuvoston asetus (EY) N:o 230/94, annettu 24 päivänä tammikuuta 1994, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta



Virallinen lehti nro L 030 , 03/02/1994 s. 0001 - 0001

Suomenk. erityispainos Alue 3 Nide 56 s. 0006

Ruotsink. erityispainos Alue 3 Nide 56 s. 0006



NEUVOSTON ASETUS (EY) N:o 230/94, annettu 24 päivänä tammikuuta 1994, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että maito- ja maitotuotealan yhteisvastuumaksusta ja markkinoiden laajentamiseen tarkoitetuista toimenpiteistä 17 päivänä toukokuuta 1977 annettua neuvoston asetusta (ETY) N:o 1079/77(3) ei enää sovelleta 1 päivästä huhtikuuta 1993; jos jäsenvaltio pitää suotavana tehostaa alueellaan maidon ja maitotuotteiden kulutuksen edistämisestä yhteisössä ja maidon ja maitotuotteiden markkinoiden laajentamisesta 30 päivänä kesäkuuta 1992 annetussa neuvoston asetuksessa (ETY) N:o 2073/92(4) säädettyjä toimenpiteitä, olisi säädettävä mahdollisuudesta ottaa käyttöön kansallisella tasolla maidontuottajille maksettava myynninedistämismaksu, ja kyseisellä säännöksellä ei ole vaikutusta olemassa oleviin myynninedistämismaksuihin, jotka on hyväksytty perustamissopimuksen 92 ja 93 artiklan nojalla, ON ANTANUT TÄMÄN ASETUKSEN: 1 artikla Lisätään asetukseen (ETY) N:o 804/68(5) artikla seuraavasti: "24 a artikla Jäsenvaltio voi ottaa käyttöön maidontuottajilleen myynninedistämismaksun kaupan pidetyille maitomäärille ja maitoa vastaaville tuotemäärille kulutuksen edistämistä yhteisössä, maidon ja maitotuotteiden markkinoiden laajentamista ja laadun parantamista koskevien toimenpiteiden rahoittamista varten, sanotun kuitenkaan rajoittamatta perustamissopimuksen 92 94 artiklan soveltamista." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä tammikuuta 1994. Neuvoston puolesta Puheenjohtaja G. MORAITIS (1) EYVL N:o C 210, 4.8.1993, s. 22 (2) EYVL N:o C 20, 24.1.1994 (3) EYVL N:o L 131, 26.5.1977, s. 6 (4) EYVL N:o L 215, 30.7.1992, s. 67 5EYVL N:o L 148, 28.6.1968, s. 13. Asetusta on viimeksi muutettu asetuksella (ETY) N:o 2071/92 (EYVL N:o L 215, 30.7.1992, s. 64)
Komission asetus (Euratom) N:o 501/94, annettu 2 päivänä maaliskuuta 1994, Kansainvälisen tiede- ja teknologiakeskuksen perustamista koskevan sopimuksen väliaikaisesta täytäntöönpanosta tehdyn pöytäkirjan tekemisestä Euroopan atomienergiayhteisön puolesta



Virallinen lehti nro L 064 , 08/03/1994 s. 0003 - 0003

Suomenk. erityispainos Alue 11 Nide 29 s. 0110

Ruotsink. erityispainos Alue 11 Nide 29 s. 0110



KOMISSION ASETUS (EURATOM) N:o 501/94, annettu 2 päivänä maaliskuuta 1994, Kansainvälisen tiede- ja teknologiakeskuksen perustamista koskevan sopimuksen väliaikaisesta täytäntöönpanosta tehdyn pöytäkirjan tekemisestä Euroopan atomienergiayhteisön puolesta EUROOPAN YHTEISÖJEN KOMISSIO, joka ottaa huomioon Euroopan atomienergiayhteisön perustamissopimuksen ja erityisesti sen 101 artiklan 2 kohdan, sekä katsoo, että Kansainvälisen tiede- ja teknologiakeskuksen perustamista koskevan sopimuksen väliaikaisesta täytäntöönpanosta tehty pöytäkirja on allekirjoitettu 27 päivänä joulukuuta 1993; neuvosto on hyväksynyt 21 päivänä helmikuuta 1994 tehdyllä päätöksellä mainitun pöytäkirjan, jotta komissio voi tehdä sen Euroopan atomienergiayhteisön puolesta, ja on tehtävä pöytäkirja Euroopan atomienergiayhteisön puolesta, ON ANTANUT TÄMÄN ASETUKSEN: 1 artikla Hyväksytään Euroopan atomienergiayhteisön puolesta kansainvälisen tiede- ja teknologiakeskuksen perustamista koskevan sopimuksen väliaikaisesta täytäntöönpanosta tehty pöytäkirja. Pöytäkirjan teksti on tämän asetuksen liitteenä(1). 2 artikla Komission puheenjohtaja tekee Euroopan atomienergiayhteisön puolesta pöytäkirjan 1 artiklassa tarkoitetun ilmoituksen. 3 artikla Sovelletaan komission asetuksen (Euratom) N:o 3956/92(2) 3 ja 4 artiklaa. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä maaliskuuta 1994. Komission puolesta Puheenjohtaja Jacques DELORS (1) EYVL N:o L 64, 8.3.1994, s. 2 (2) EYVL N:o L 409, 31.12.1992, s. 10
Komission asetus (EY) N:o 1035/94, annettu 3 päivänä toukokuuta 1994, neuvoston asetuksen (ETY) N:o 729/70 5 a artiklaa koskevista yksityiskohtaisista säännöistä annetun asetuksen (ETY) N:o 2775/88 muuttamisesta



Virallinen lehti nro L 113 , 04/05/1994 s. 0002 - 0002

Suomenk. erityispainos Alue 3 Nide 57 s. 0057

Ruotsink. erityispainos Alue 3 Nide 57 s. 0057



KOMISSION ASETUS (EY) N:o 1035/94, annettu 3 päivänä toukokuuta 1994, neuvoston asetuksen (ETY) N:o 729/70 5 a artiklaa koskevista yksityiskohtaisista säännöistä annetun asetuksen (ETY) N:o 2775/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(1), sellaisena kuin se on viimeksi muutettuna asetuksella (ETY) N:o 2048/88(2), ja erityisesti sen 5 a artiklan, sekä katsoo, että yhteisössä korkokantojen osalta vallitsevan tilanteen uudelleentarkastelusta käy ilmi laskujohtoinen kehitys, joka edellyttää komission asetuksessa (ETY) N:o 2775/88(3), sellaisena kuin se on muutettuna asetuksella (ETY) N:o 772/90(4), vahvistetun korkokannan ja kertoimen mukauttamista, asetuksen (ETY) N:o 2775/88 2 artiklan 2 kohdan nojalla kuluihin liittyvien korkojen kuukausittainen määrittäminen on ainoastaan väliaikaista, jotta jäsenvaltioille tapahtuva takaisinmaksu voidaan suorittaa nopeasti; kyseisen asetuksen 2 artiklan 1 kohdan nojalla lopullisen kokonaismäärän, jonka yhteisö ottaa vastattavakseen yhden varainhoitovuoden osalta, laskemisen on tapahduttava vuosittain, ja Euroopan maatalouden ohjaus- ja tukirahasto (EMOTR) -komitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2775/88 seuraavasti. 1) Korvataan 1 artiklan 1 kohdassa prosentuaalinen osuus "8,8 %" prosentuaalisella osuudella "7,0 %". 2) Korvataan 2 artiklan 1 kohdassa luku "0,088" luvulla "0,070". 3) Korvataan 2 artiklan 2 kohdassa kerroin "0,0113" kertoimella "0,0089". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 16 päivästä lokakuuta 1993 alkaen aiheutuneisiin menoihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä toukokuuta 1993. Komission puolesta René STEICHEN Komission jäsen (1) EYVL N:o L 94, 28.4.1970, s. 13 (2) EYVL N:o L 185, 15.7.1988, s. 1 (3) EYVL N:o L 249, 8.9.1988, s. 8 (4) EYVL N:o L 83, 30.3.1990, s. 81
Neuvoston asetus (EY) N:o 1165/94, annettu 17 päivänä toukokuuta 1994, omenoiden ja päärynöiden tuontia koskevista erityisistä säännöksistä



Virallinen lehti nro L 130 , 25/05/1994 s. 0014 - 0014

Suomenk. erityispainos Alue 3 Nide 57 s. 0133

Ruotsink. erityispainos Alue 3 Nide 57 s. 0133



NEUVOSTON ASETUS (EY) N:o 1165/94, annettu 17 päivänä toukokuuta 1994, omenoiden ja päärynöiden tuontia koskevista erityisistä säännöksistä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1) ja erityisesti sen 28 artiklan 2 kohdan, ottaa huomioon komission ehdotuksen, sekä katsoo, että neuvosto on hyväksynyt Euroopan yhteisön ja Chilen tasavallan kirjeenvaihtona tehdyn sopimuksen omenoiden ja päärynöiden tuonnista yhteisöön, tässä sopimuksessa annetaan erityisiä määräyksiä asetuksessa (ETY) N:o 1035/72 säädetyn viitehintajärjestelmän nojalla omenoiden ja päärynöiden tuonnista kuten: 1) edustavien hintojen huomioon ottamisesta vähintään 60 prosentin osalta määristä ja painotetun keskiarvon laskemisesta tulohinnan vahvistamiseksi, 2) tasoitusmaksun lakkauttamisesta neljän sellaisen peräkkäisen työpäivän jälkeen, joilta ei ole hintanoteerauksia ja 3) tasoitusmaksun lakkauttamisen osalta tietyn viejävaltion tuotteiden edustavien hintojen huomioon ottamatta jättämisestä, jos hinnat liittyvät mitättömiin määriin, on tarpeen soveltaa näitä yksityiskohtaisia erityissääntöjä omenoiden ja päärynöiden tuontiin Uruguayn kierroksen tulosten täytäntöönpanoon asti, ja olisi pantava täytäntöön yhteisön sitoumukset Chilen tasavaltaa kohtaan omenoiden ja päärynöiden yhteisöön tuonnin osalta, ON ANTANUT TÄMÄN ASETUKSEN: 1 artikla Komissio soveltaa omenoiden ja päärynöiden tuontiin poikkeuksellisesti seuraavia sääntöjä: a) asetuksen (ETY) N:o 1035/72 24 artiklan 3 kohdan mukaisesti tulohinta tietyn viejämaan osalta on sama kuin kaikkein alhaisin edustava hinta tai vähintään 60 prosentin osalta kyseisen viejävaltion kaupan pidetyistä määristä edustavilla markkinoilla, joilta hinnat ovat käytettävissä, todettujen alhaisimpien edustavien hintojen painotettu keskiarvo, b) kyseisen asetuksen 26 artiklan 1 kohdassa tarkoitettu tasoitusmaksu kumotaan, jos tietyn viejämaan tulohinta ei ole alempi kuin viitehinta neljän peräkkäisen markkinapäivän aikana, c) edellä b alakohdassa tarkoitetun tasoitusmaksun kumoamisen osalta päivää, jona myynnin määrä ei ole merkittävä, pidetään ilman myyntiä olevana päivänä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan omenoiden ja päärynöiden tuontiin Uruguayn kierroksen tulosten täytäntöönpanopäivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä toukokuuta 1994. Neuvoston puolesta Puheenjohtaja Th. PANGALOS (1) EYVL N:o L 118, 20.5.1972, s. 1. Asetus sellaisena kuin se on viimeksi muutettuna asetuksella (EY) N:o 3669/93 (EYVL N:o L 338, 31.12.1993, s. 26).
KOMISSION ASETUS (EY) N:o 1741/94, annettu 15 päivänä heinäkuuta 1994, Madeiran humalanhankintaa koskevien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 2225/92 muuttamisesta



Virallinen lehti nro L 182 , 16/07/1994 s. 0018 - 0018

Suomenk. erityispainos Alue 3 Nide 59 s. 0076

Ruotsink. erityispainos Alue 3 Nide 59 s. 0076



KOMISSION ASETUS (EY) N:o 1741/94, annettu 15 päivänä heinäkuuta 1994, Madeiran humalanhankintaa koskevien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 2225/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 10 artiklan, sekä katsoo, että komission asetuksella (ETY) N:o 2225/92(3), sellaisena kuin se on muutettuna asetuksella 1716/93(4), vahvistetaan sen arvioidussa hankintataseessa olevan humalan määrä, joka vapautetaan kolmansista maista lähtöisin olevaan tuontiin liittyvistä tuontimaksuista tai jota yhteisö tukee; olisi vahvistettava nämä määrät ajanjaksoksi, joka alkaa 1 päivänä heinäkuuta 1994 ja päättyy 30 päivänä kesäkuuta 1995, tässä asetuksessa säädetyt toimenpiteet ovat humalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2225/92 1 artikla seuraavasti: "1 artikla Asetuksen (ETY) N:o 1600/92 2 ja 3 artiklaa sovellettaessa CN-koodiin 1210 kuuluvan sen humalan, joka vapautetaan kolmansista maista lähtöisin olevaan suoraan tuontiin Madeiralle liittyvistä tuontimaksuista tai jota yhteisö tukee, arvioitu hankintatase vahvistetaan 10 tonniksi ajanjaksolle 1 päivästä heinäkuuta 1994 30 päivään kesäkuuta 1995." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä heinäkuuta 1994. Komission puolesta René STEICHEN Komission jäsen (1) EYVL N:o L 173, 27.6.1992, s. 1 (2) EYVL N:o L 180, 23.7.1993, s. 26 (3) EYVL N:o L 218, 1.8.1992, s. 91 (4) EYVL N:o L 159, 1.7.1993, s. 101